Lodewyk van Valois, Hertog van Orléans

Lodewyk van Valois (Frans: Louis de Valois, duc d'Orléans) (13 Maart 1372 – 23 November 1407) was Hertog van Orléans van 1392 tot met sy dood. Hy was ook Graaf van Valois, Hertog van of Touraine (1386–1392), Graaf van Blois (1397–1407), Angoulême (1404–1407), Périgord, Dreux en Soissons. Lodewyk was die seun van Koning Karel V van Frankryk en Johanna van Bourbon en die jonger broer van Karel VI. In 1389 het hy met Valentina Visconti, dogter van Gian Galeazzo, Hertog van Milaan getrou. Lodewyk het aan die hoof gestaan van die Armagnacs wat in 'n stryd met die Boergondiërs gewikkel was om die mag in Frankryk.

Geskiedenis 

Lodewyk het 'n belangrike politieke rol gespeel tydens die Honderdjarige Oorlog. Met die stygende geestesongesteldheid van sy ouer broer Karel die Waansinnige het Lodewyk die regentskap en voogskap van die koninklike kinders met Jan sonder Vrees, Hertog van Boergondië betwis. Die onmin tussen die twee is in die openbaar gevoer en was die bron van politieke onrus in die reeds troebel Frankryk. Lodewyk het die aanvanklike voordeel gehad dat hy van koninklike afkoms was, maar sy karaketer en gerugte van 'n buite-egtelike verhouding met die gade-koningin Isabeau van Beiere gehad het, het hom baie ongewild gemaak. Oor die jare is die kinders van Karel VI op suksesvoille wyse deur beide partye ontvoer en weer gered totdat die Hertog van Boergondië daarin geslaag het om volgens koninklike dekreet die voog van die Dauphin en regent van Frankryk te word.

Lodewyk het egter nie opgegee nie en het talle pogings aangewend om Jan se heerskappy te saboteur onder andere deur die geld wat ingesamel is om Calais, wat toe deur die Engelse beset is, te ontset. Na die voorval het Jan en Lodewyk mekaar openlik bedreig en slegs die tussenbeide tree van Jan van Valois, Hertog van Berry wat beide se oom was het 'n burgeroorlog afgeweer. Op 20 November 1407 is 'n plegtige versoeningseed voor die Franse hof afgelê, maar slegs drie dae later is Lodewyk op brutale wyse in 'n sluipmoord aanval in die strate van Parys dood, toe gewapende mans onder die bevele van Jan sonder vrees hom aangeval het terwyl hy sy perd bestug het en letterlik sy arms afgekap het en hom weerloos gelaat het.

Lodewyk se moord sou 'n bloedvete tussen Boergondië en die Franse Koninklike familie ontlontwat Frankryk vir die volgende sewentig jaar sou verdeel en wat eers beëindig is met die dood van Karel die Stoute, Hertog van Boergondië, in 1477.

Lodewyk se nageslag 
Deur sy huwelik met Valentina Visconti:
 'n dogter (gebore en gesterf in 1390)
 Lodewyk (gebore 1391, gesterf 1395)
 'n seun (gebore en gesterf in 1392)
 Jan Filip (gebore Parys, 1393, gesterf Château de Vincennes, 1393)
 Karel, Hertog van Orléans (gebore 1394– gesterf 1465), vader van Koning Lodewyk XII van Frankryk
 Filip (gebore Parys, 1396–1420), Graaf van Vertus
 Jan, Graaf van Angoulême (1404–1467), grootvader van Koning FranS I van Frankryk
 Maria (gebore en gesterf in Château de Coucy, 1401)
 Margareta (gebore 1406– gesterf 1466, Abbaye-la-Guiche), Gravin Vertus, in 1423 getroud met Richard van Bretagne, Graaf van Étampes

Sy onegte seun met Mariette van Enghien, Jan van Dunois, is die voorvader van die Hertoë van Longueville.

| width="30%" align="center" rowspan="4"| Voorafgegaan deur:—
| width="40%" align="center" | Dertog van Touraine1386–1392
| width="30%" align="center" | Opgevolg deur:tot koninklike domein
|-
| width="40%" align="center" | Hertog van Orléans1392–1407
| width="30%" align="center" rowspan="4"| Opgevolg deur:Karel
|-
| width="40%" align="center" | Graaf van Valois1386?–1406
|-
| width="40%" align="center" | Graaf van Beaumont-sur-Oisebef. 1389–1407
|-
| width="30%" align="center" | Voorafgegaan deur:Guy II
| width="40%" align="center" | Graaf van Blois 1397–1407

Verwysings 

Geboortes in 1372
Hertoë
Huis van Valois
Sterftes in 1407